ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3427/00

υποβολή: Christopher Huhne (ELDR) προς την Επιτροπή

(7 Νοεμβρίου 2000)

Θέμα: Μέσα αντιμετώπισης εκ μέρους της Επιτροπής περιπτώσεων κατάχρησης δεσπόζουσας θέσης

Ποια μέσα έχει η Επιτροπή για την αποκατάσταση της ανταγωνιστικότητας στην αγορά, στην περίπτωση κατάχρησης της δεσπόζουσας θέσης; Θα μπορούσε η Επιτροπή να περιγράψει τις δυνατότητες διάσπασης μιας δεσπόζουσας επιχείρησης βάσει της νομοθεσίας των Ηνωμένων Πολιτειών, και να αναφέρει αν είναιπέρ της εισαγωγής παρόμοιων μέτρων στην πολιτική ανταγωνισμού της ΕΕ; Εάν όχι, ποια είναι τα στοιχεία στην ΕΕ που καθιστούν την λήψη παρομοίων μέτρων μη απαραίτητη, σε σύγκριση με τις ΗΠΑ;

Απάντηση του κ. Monti εξ ονόματος της Επιτροπής

(30 Νοεμβρίου 2000)

Στο πλαίσιο του κοινοτικού δικαίου περί ανταγωνισμού, η συμπεριφορά των επιχειρήσεων με δεσπόζουσα θέση διέπεται από τις διατάξεις του άρθρου 82 (πρώην άρθρο 86) της Συνθήκης ΕΚ. Το άρθρο 82 απαγορεύει την καταχρηστική εκμετάλλευση της δεσπόζουσας θέσης. Δεν απαγορεύει την ίδια τη δεσπόζουσα θέση. Η Επιτροπή δεν έχει την εξουσία δυνάμει του άρθρουe 82 να παρέμβει κατά κάποιας έλλειψης ανταγωνισμού, η οποία οφείλεται απλώς και μόνο στην ύπαρξη δεσπόζουσας θέσης.

Η Επιτροπή έχει την εξουσία να απαγορεύσει την καταχρηστική εκμετάλλευση δεσπόζουσας θέσης και, κατά συνέπεια, να απαιτήσει από την δεσπόζουσα επιχείρηση τον τερματισμό της εν λόγω κατάχρησης. Για το σκοπό αυτό, η Επιτροπή δύναται να επιβάλει στην δεσπόζουσα επιχείρηση τηνποχρέωση λήψης θετικών μέτρων. Οι επιβαλλόμενεςποχρεώσεις μπορούν να περιλαμβάνουν διορθωτικά μέτρα διαρθρωτικής φύσεως σε περίπτωση που ένα τέτοιου είδους διορθωτικό μέτρο είναι αναγκαίο για τον πραγματικό τερματισμό της παράβασης. Από την αρχή της αναλογικότητας προκύπτει ότι τα διορθωτικά μέτρα δεν πρέπει ναπερβαίνουν ό,τι είναι αναγκαίο για τον τερματισμό της παράβασης.

Κατά την άσκηση των εξουσιών της, η Επιτροπή, για παράδειγμα, ζήτησε από μια δεσπόζουσα επιχείρηση να εκποιήσει μειοψηφική συμμετοχή σε ανταγωνιστική επιχείρηση, πράγμα το οποίο επέτρεψε στην κατέχουσα δεσπόζουσα θέση επιχείρηση να αποκτήσει επιρροή στην εμπορική πολιτική ενός ανταγωνιστή και, συνεπώς, να ενισχύσει περαιτέρω την δική της δεσπόζουσα θέση.

Το Τμήμα 2 του αμερικανικού Sherman Act απαγορεύει τη μονοπώληση μιας αγοράς και οιαδήποτε προσπάθεια που έχει αυτό το σκοπό. Όπως το άρθρο 82, το Τμήμα 2 δεν απαγορεύει τη δεσπόζουσα θέση αυτή καθαυτή. Απαγορεύει τη δημιουργία και τη διατήρηση εξουσίας μονοπωλίου με αντιανταγωνιστικά μέσα. Τα διορθωτικά μέτρα που μπορούν να επιβληθούν από τα δικαστήρια σεποθέσεις μονοπωλίου περιλαμβάνουν την εκποίηση,πό τον όρο ότι το διορθωτικό αυτό μέτρο είναι αναγκαίο για τον τερματισμό της παράβασης. Σε μερικές περιπτώσεις, η εκποίηση μπορεί να έχει αποτέλεσμα τη διάλυση δεσπόζουσας επιχείρησης.
ΓΡΑΠΤΗ ΕΡΩΤΗΣΗ E-2050/00

υποβολή: Christopher Huhne (ELDR) προς την Επιτροπή

(27 Ιουνίου 2000)

Θέμα: Ουσίες που απαγορεύονται κατά την παραγωγή οίνου και λοιπών οινοπνευματωδών ποτών

Θα μπορούσε να παράσχει η Επιτροπή κατάλογο των ουσιών που απαγορεύονται κατά την παραγωγή οίνου και λοιπών οινοπνευματωδών ποτών καθώς και των νομικών μέσων βάσει των οποίων η απαγόρευση αυτή εφαρμόζεται;

Απάντηση του κ. Fischler εξ ονόματος της Επιτροπής

(1 η Αυγούστου 2000)

Οι κανόνες που διέπουν την παραγωγή του οίνου και του γλεύκους σταφυλιών καθορίζονται στον κανονισμό (ΕΚ) αριθ. 1493/1999 του Συμβουλίου της 17ης Μαΐου 1999 για την κοινή οργάνωση της αμπελοοινικής αγοράς(1), και ιδίως στο κεφάλαιο Ι του τίτλου V του εν λόγω κανονισμού, το οποίο αναφέρεται στις οινολογικές πρακτικές και επεξεργασίες. Οι επιτρεπόμενες επεξεργασίες περιγράφονται στα παραρτήματα IV και V του κανονισμού και περιλαμβάνουν κυρίως τα πρόσθετα καθώς και τα βοηθητικά μέσα τεχνικής επεξεργασίας, τα οποία επιτρέπεται να χρησιμοποιούνται στην παραγωγή του οίνου. Όλες οι άλλες ουσίες οι οποίες δεν αναφέρονται στα παραρτήματα αυτά δεν επιτρέπεται να χρησιμοποιούνται στην παραγωγή των αμπελοοινικών προϊόντων.

Στα αλκοολούχα ποτά, τα οποία πρέπει να ανταποκρίνονται στους ορισμούς που περιλαμβάνονται στον κανονισμό (ΕΟΚ) αριθ. 1576/89 του Συμβουλίου για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών(2), πρέπει να χρησιμοποιούνται και να προστίθενται μόνο οι ουσίες που καθορίζονται στους σχετικούς ορισμούς καθώς και τα πρόσθετα που επιτρέπονται σύμφωνα με τη διαδικασία που προβλέπεται στην οδηγία 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή(3).

Όσον αφορά τις χρωστικές ουσίες, οι επιτρεπόμενες ουσίες πρέπει να εγκρίνονται σύμφωνα με την οδηγία 94/36/ΕΚ του Ευρωπαϊκού Κοινοβουλίου και του Συμβουλίου της 30 Δεκεμβρίου 1994 για τις χρωστικές που μπορούν να χρησιμοποιούνται στα τρόφιμα(4).

Τέλος, όσον αφορά τα αρτύματα που χρησιμοποιούνται στα προϊόντα αυτά, μπορούν να χρησιμοποιούνται μόνο οι φυσικές αρτυματικές ουσίες και τα φυσικά αρτυματικά παρασκευάσματα, ή όμοια με τα φυσικά, όπως ορίζεται στην οδηγία 88/388/ΕΟΚ του Συμβουλίου της 22 Δεκεμβρίου 1988 για την προσέγγιση των νομοθεσιών των κρατών μελών στον τομέα των αρτυμάτων που προορίζονται να χρησιμοποιηθούν στα τρόφιμα(5).

(1) ΕΕ L 179 της 14.7.1999.

(2) ΕΕ L 160 της 12.6.1989.

(3) ΕΕ L 40 της 11.2.1989.

(4) ΕΕ L 237 της 10.9.1994.

(5) ΕΕ L 184 της 17.7.1988.
ΓΡΑΠΤΗ ΕΡΩΤΗΣΗ E-2999/00

υποβολή: Luciano Caveri (ELDR) προς την Επιτροπή

(20 Σεπτεμβρίου 2000)

Θέμα: Θέσπιση κοινοτικών προτύπων για τις συσκευές viva voce

Η ολοένα και πιο διαδεδομένη χρήση των κινητών τηλεφώνων έχει ως αποτέλεσμα τη χρήση τους και από τους οδηγούς αυτοκινήτων κατά την οδήγηση σε όλες τις χώρες της Ένωσης, στις οποίες, ωστόσο, η νομοθεσία ποικίλλει, π.χ. όσον αφορά την επιτρεπόμενη χρήση των συνδεόμενων με το τηλέφωνο ακουστικών αντί των επονομαζόμενων συσκευών viva voce.

Δεν πιστεύει η Επιτροπή ότι θα ήταν χρήσιμη η θέσπιση κοινοτικών προτύπων που να διασφαλίζουν μεγαλύτερη ομοιογένεια εντός της Κοινότητας;

Απάντηση της κας de Palacio εξ ονόματος της Επιτροπής

(27 Οκτωβρίου 2000)

Η Επιτροπή έχειπόψη τη συζήτηση για τους πιθανούς κινδύνους από τη χρήση κινητών τηλεφώνων κατά την οδήγηση και παρακολουθεί από κοντά το ζήτημα.

Όπως σημειώνει το Αξιότιμο Μέλος στα κράτη μέληφίστανται διαφορετικές κανονιστικές ρυθμίσεις σχετικά με τη χρήση κινητών τηλεφώνων κατά την οδήγηση.

Ορισμένα κράτη μέλη επιτρέπουν μόνο τηλέφωνα ανοικτής ακρόασης (hands free), άλλα δεν προβλέπουν επισήμως περιορισμούς στη χρήση των τηλεφώνων, αλλά απαιτούν στον κώδικα κυκλοφορίας να έχει ο οδηγός πλήρη έλεγχο του οχήματος ανά πάσα στιγμή. Όσον αφορά τα τηλέφωνα ανοικτής ακρόασης, δεν προσδιορίζεται εάν απαιτείται η χρήση μεγαφώνου ή ακουστικού. Η μόνη απαίτηση είναι να μην χρειάζεται ο οδηγός να χρησιμοποιήσει τα χέρια του για να λειτουργήσει το σύστημα.

Δεδομένου ότι όλα τα κράτη μέλη απαιτούν από τον οδηγό να έχει πλήρη έλεγχο του οχήματος ανά πάσα στιγμή και δεδομένης της ταχείας εξέλιξης της τεχνολογίας, η Επιτροπή δεν θεωρεί απαραίτητο να επέμβει σε αυτό το στάδιο και να προτείνει συγκεκριμένη νομοθεσία για τα κινητά τηλέφωνα. Καθώς επίσης ο τύπος κινητών τηλεφώνων ανοικτής ακρόασης ποικίλλει, η Επιτροπή δεν προτείνει ενιαία πρότυπα ακουστικών ή μεγαφώνων.
ΓΡΑΠΤΗ ΕΡΩΤΗΣΗ E-2761/00

υποβολή: Mark Watts (PSE) προς την Επιτροπή

(1 Σεπτεμβρίου 2000)

Θέμα: Οι επιδοτήσεις της ΕΕ στον τομέα της γαλακτοκομίας

Θα μπορούσε η Επιτροπή να μου παράσχει πλήρη αναλυτικά στοιχεία σχετικά με τις επιδοτήσεις που χορήγησε η ΕΕ για:

α) την παραγωγή γάλακτος

β) τη διανομή του γάλακτος και

γ) τη γαλακτοκομική κτηνοτροφία;

ετησίως σε κάθε κράτος μέλος κατά την προηγούμενη πενταετία;

Θα μπορούσε, επίσης, η Επιτροπή ναποδείξει άλλες πηγές χρηματοδότησης τις οποίες χρησιμοποιεί η ΕΕ για τη στήριξη του τομέα της γαλακτοκομίας;

Απάντηση του κ. Fischler εξ ονόματος της Επιτροπής

(27 Σεπτεμβρίου 2000)

Στο πλαίσιο της κοινής οργάνωσης αγοράς στον τομέα του γάλακτος και των γαλακτοκομικών προϊόντων, μέχρι σήμερα για την παραγωγή γάλακτος λαμβάνονται μόνο έμμεσες ενισχύσεις μέσω αγορών στην παρέμβαση για το βούτυρο και το αποκορυφωμένο γάλα σε σκόνη, των επιστροφών κατά την εξαγωγή και των εσωτερικών ενισχύσεων που χορηγούνται σε ορισμένα γαλακτοκομικά προϊόντα. Στο πλαίσιο του Σχεδίου Δράσης 2000, αποφασίστηκε ότι από το 2005 θα χορηγούνται άμεσες ενισχύσεις στις εκμεταλλεύσεις παραγωγής γάλακτος και γαλακτοκομικών προϊόντων.

Οι πίνακες που αναφέρουν τις ετήσιες κοινοτικές δαπάνες όσον αφορά τις ενισχύσεις για το γάλα και τα γαλακτοκομικά προϊόντα, ανά κράτος μέλος και ανά θέση προϋπολογισμού για την περίοδο 1995-1999, αποστέλλονται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου.

Στο πλαίσιο της πολιτικής ενίσχυσης στις επενδύσεις στο γεωργικό τομέα, συμπεριλαμβανομένης της εμπορίας και της μεταποίησης γεωργικών προϊόντων, η Κοινότητα στήριξε επενδύσεις που προορίζονται για τον εκσυγχρονισμό εγκαταστάσεων, τη βελτίωση της ποιότητας και την πραγματοποίηση περιβαλλοντικών στόχων. Για τις επενδύσεις αυτές χορηγήθηκαν ενισχύσειςπό ορισμένους όρους ιδίως, την αποφυγή της αύξησης της ικανότητας παραγωγής λαμβανομένωνπόψη των πλεονασμάτων στον τομέα αυτό.

Όσον αφορά τα ποσά των ενισχύσεων που χορηγήθηκαν κατά το 1995-1999 στον τομέα του γάλακτος, τα στοιχεία δεν είναι διαθέσιμα επί του παρόντος διότι αποτελούν τμήμα των προγραμμάτων των Διαρθρωτικών Ταμείων τα οποία δεν έχουν ακόμη ολοκληρωθεί.
ΓΡΑΠΤΗ ΕΡΩΤΗΣΗ E-2919/00

υποβολή: Didier Rod (Verts/ALE) προς την Επιτροπή

(19 Σεπτεμβρίου 2000)

Θέμα: Συνεργασία στον τομέα της επιστήμης και της τεχνολογίας με τις αναπτυσσόμενες χώρες

Μέσω του Πέμπτου Προγράμματος Πλαισίου Έρευνας και Ανάπτυξης, κονδύλια ύψους περίπου 210 εκατομμυρίων ευρώ έχουν προορισθεί για τον τομέα της επιστήμης και της τεχνολογίας με τις αναπτυσσόμενες χώρες, και αφορούν κυρίως τηνγεία, το περιβάλλον και τη γεωργία. Λαμβάνονταςπόψη τη μακρόχρονη συνεργασία στον τομέα της επιστήμης και της τεχνολογίας με χώρες της Ασίας, της Αφρικής και της Λατινικής Αμερικής κατά τις δύο τελευταίες δεκαετίες και τηνψηλή σημασία που έλαβε η συνεργασία αυτή στο πλαίσιο διαπεριφερειακών πολιτικών φόρουμ (ASEM, Διάσκεψη του Ρίο 1999, Διάσκεψη ΕΕ-Αφρική, Απρίλιος 2000) και τις επιπτώσεις της στην εφαρμογή των συνθηκών για τη βιοποικιλότητα, την ερημοποίηση και τις κλιματικές αλλαγές, ποιος είναι ο ρόλος που πρέπει να λάβει η συνεργασία στον τομέα της επιστήμης και της τεχνολογίας στο πλαίσιο του Ευρωπαϊκού Έρευνητικού Χώρου και του 6ου Προγράμματος Πλαισίου;

Η προβολή της ευρωπαϊκής έρευνας γίνεται για να βελτιωθεί η ολοκλήρωση και η ανταγωνιστικότητα στην ΕΕ και να διασφαλισθεί η ευρωπαϊκή παρουσία στους τομείςψηλής έρευνας της διεθνούς επιστημονικής κοινωνίας. Μετά τη δεκαετία 1980, και σε συνεργασία με τις αναπτυξιακές πολιτικές της ΕΕ, το πρόγραμμα INCO εξασφαλίζει την προβολή της επιστημονικής συνεργασίας με τις αναπτυσσόμενες χώρες.

Στις πρόσφατες συζητήσεις για τον Ευρωπαϊκό Έρευνητικό Χώρο δεν αναφέρεται καν η διεθνής επιστημονική συνεργασία με τις αναπτυσσόμενες χώρες. Μήπως αυτό σημαίνει ότι είκοσι έτη καρποφόρου επιστημονικής συνεργασίας με αυτές τις χώρες θα πρέπει να τεθούν στο περιθώριο;

Απάντηση του κ. Busquin εξ ονόματος της Επιτροπής

(11 Οκτωβρίου 2000)

Το Αξιότιμο Μέλος του Κοινοβουλίου παραπέμπεται στην απάντηση της Επιτροπής που εδόθη στη γραπτή ερώτηση E-2091/00 του κ. Salafranca Snchez-Neyra(1).

Η εν λόγω απάντηση εξακολουθεί να ισχύει.

(1) ΕΕ C 89 E της 20.3.2001.
ΓΡΑΠΤΗ ΕΡΩΤΗΣΗ E-0545/00

υποβολή: William Newton Dunn (PPE-DE) προς την Επιτροπή

(28 Φεβρουαρίου 2000)

Θέμα: Διακρίσεις σε βάρος βρετανικών επιχειρήσεων λόγω βρετανικού χαρτόσημου

Λαμβάνονταςπόψη μια από τις αρχές της Συνθήκης και συγκεκριμένα ότι δεν πρέπει να δημιουργούνται διακρίσεις μεταξύ των πολιτών της Ευρωπαϊκής Ένωσης, μπορεί να αναφέρει η Επιτροπή εάν η βρετανική κυβέρνηση νομιμοποιείται να επιβάλλει την είσπραξη χαρτοσήμου επί μεμονωμένων συναλλαγών μετοχών βρετανικών επιχειρήσεων, ενώ εξαιρούνται από την επιβολή χαρτοσήμου οι συναλλαγές μετοχών μη βρετανικών επιχειρήσεων;

Συμπληρωματική απάντηση του κ. Bolkestein εξ ονόματος της Επιτροπής

(14 Σεπτεμβρίου 2000)

Το τέλος χαρτοσήμου διέπεται από το μέρος IV του δημοσινομικού νόμου του 1986 (τμήματα 86 και εξής). Σύμφωνα με τον εν λόγω νόμο, το τέλος αυτό εφαρμόζεται, ανεξάρτητα από την διαμονή του αγοραστή, μόνο στις συναλλαγές που έχουν σχέση με τη μεταφορά μετοχών βρετανικών εταιρειών ή με μετοχές που είναι εγγεγραμμένες σε μητρώο στο Ηνωμένο Βασίλειο. Ο περιορισμός αυτός της φορολογικής αρμοδιότητας είναι σύμφωνος με την έννοια της εδαφικότητας, μια από τις γενικές αρχές του διεθνούς δικαίου. Επιπλέον, δεδομένου ότι το τέλος χαρτοσήμου δεν είναι εναρμονισμένο στο επίπεδο της Κοινότητας, το Ηνωμένο Βασίλειο έχει την ευχέρεια να το σχεδιάζει και να το προσαρμόζει σύμφωνα με τα δικά του συμφέροντα, εφόσον τηρούνται οι αρχές της συνθήκης ΕΚ, ιδίως η αρχή για τη μη εισαγωγή διακρίσεων. Ένα εθνικό τέλος που δενπάρχει στα λοιπά κράτη μέλη αποτελεί επιβάρυνση, από τον ίδιο τον χαρακτήρα του, για τους κατοίκους και τουςπηκόους κυρίως του εν λόγω κράτους μέλους. Ωστόσο, τούτο δεν αποτελεί προφανώς δυσμενή διάκριση και δεν αντιβαίνει επομένως στη συνθήκη ΕΚ.
ΓΡΑΠΤΗ ΕΡΩΤΗΣΗ E-2430/00

υποβολή: Gorka Knrr Borrs (Verts/ALE) προς το Συμβούλιο

(24 Ιουλίου 2000)

Θέμα: Λαοί

Τι ερμηνεία δίνει το Συμβούλιο στα άρθρα 151, 189 και 190 της Συνθήκης για την Ευρωπαϊκή Ένωση όταν αναφέρονται σε λαούς; Αντιστοιχούν, οι λαοί στην περίπτωση του ισπανικού κράτους, σε αυτό που το Σύνταγμα της συγκεκριμένης χώρας αναγνωρίζει ως εθνικότητες;

Απάντηση

(7 Νοεμβρίου 2000)

Η ερμηνεία των διατάξεων της συνθήκης ΕΚ δεν εμπίπτει στην αρμοδιότητα του Συμβουλίου.

Το Συμβούλιοπενθυμίζει την καθιερωμένη από το Δικαστήριο αρχή σύμφωνα με την οποία η ερμηνεία του κοινοτικού δικαίου δεν μπορεί να εξαρτάται από τα εθνικά δίκαια. Στο περιεχόμενο διατάξεως του κοινοτικού δικαίου που δεν παραπέμπει ρητώς στο δίκαιο των κρατών μελών για τον προσδιορισμό της εννοίας και της σημασίας της πρέπει κανονικά να δίδεται αυτοτελής ερμηνεία, η οποία πρέπει να ανευρίσκεται με βάση τα συμφραζόμενα και τον σκοπό που επιδιώκει η σχετική κανονιστική ρύθμιση. Ελλείψει όμως ρητής παραπομπής, η εφαρμογή του κοινοτικού δικαίου μπορεί να συνεπάγεται ενδεχομένως αναφορά στο δίκαιο των κρατών μελών μόνον όταν ο κοινοτικός δικαστής δεν μπορεί να ανεύρει στο κοινοτικό δίκαιο ή στις γενικές αρχές του τα στοιχεία που του επιτρέπουν να προσδιορίσει το περιεχόμενο και την έκτασή της με αυτοτελή ερμηνεία (Πρωτοδικείο, απόφαση της 18ης Δεκεμβρίου 1992, Diaz Garcia κατά Συμβουλίου,πόθ. Τ-43/90, Συλ. σελ. ΙΙ-2619).
ΓΡΑΠΤΗ ΕΡΩΤΗΣΗ P-2852/00

υποβολή: Antonio Tajani (PPE-DE) προς την Επιτροπή

(5 Σεπτεμβρίου 2000)

Θέμα: Πορεία της κυβερνήσεως του ΗΒ προς την ανθρώπινη κλωνοποίηση

Στις 16 Αυγούστου το Ηνωμένο Βασίλειο ενέκρινε τις πρώτες μορφές ανθρώπινης κλωνοποίησης με σκοπό την έρευνα, παραβιάζοντας την οδηγία 98/44/ΕΚ(1) του Ευρωπαϊκού Κοινοβουλίου και του Συμβουλίου της 6ης Ιουλίου 1998 για την έννομη προστασία των βιοτεχνολογικών εφευρέσεων που απαγορεύει με ρητό τρόπο κάθε μορφή ανθρώπινης κλωνοποίησης. Σύμφωνα με το 5ο άρθρο, πράγματι, το ανθρώπινο σώμα, στα διάφορα στάδια του σχηματισμού και της ανάπτυξής του, καθώς και η απλή ανακάλυψη ενός από τα επιμέρους στοιχεία του, συμπεριλαμβανομένης της ακολουθίας ή της μερικής ακολουθίας γονιδίου, δεν μπορούν να αποτελούν εφευρέσεις επιδεκτικές κατοχύρωσης με διπλώματα ευρεσιτεχνίας.

Ζητείται από την Προεδρία της Επιτροπής να παρέμβει στην κυβέρνηση του ΗΒ προκειμένου να θέσει τέρμα σ'αυτή την αντι-ευρωπαϊκή πρωτοβουλία που είναι αντίθετη με την κοινοτική νομοθεσία, επικαλούμενη, μεταξύ άλλων, τις αρχές τηςπευθυνότητας, της αλληλεγγύης και της προστασίας της διεθνούς κοινότητας όπως περιλαμβάνονται στις Ιδρυτικές Συνθήκης της Ένωσης, που θίγονται βαρύτατα από τη βρετανική κυβέρνηση.

Επιπλέον, ζητείται από την Επιτροπή, σε περίπτωση που διαθέτει πληροφορίες, σχετικά με τις πιέσεις που ασκούνται στη βρετανική κυβέρνηση και οι οποίες είναι ευνοϊκές προς την ανθρώπινη κλωνοποίηση και έχουν στόχο οικονομικού συμφέροντος, να τις διαβιβάσει το δυνατό συντομότερο στο Ευρωπαϊκό Κοινοβούλιο.

(1) ΕΕ L 213 της 30.7.1998, σελ. 13.

Κοινή απάντηση του κ. Busquin εξ ονόματος της Επιτροπής στις γραπτές ερωτήσεις P-2852/00 και P-2931/00

(3 Οκτωβρίου 2000)

Ο αρμόδιος για την έρευνα επίτροπος τοποθετήθηκε, εξ ονόματος της Επιτροπής, κατά τη διάρκεια της ολομέλειας του Κοινοβουλίου, στις 6 Σεπτεμβρίου 2000, επί της έκθεσης της ομάδας των βρετανών εμπειρογνωμόνων όσον αφορά την έγκριση ερευνών στα ανθρώπινα στελεχιαία εμβρυικά κύτταρα και τις θεραπευτικές εφαρμογές τους.

Με την ευκαιρία αυτή διευκρίνισε ότι η οδηγία 98/44/ΕΟΚ του Κοινοβουλίου και του Συμβουλίου της 6 Ιουλίου 1998, για την έννομη προστασία των βιοτεχνολογικών εφευρέσεων, ρυθμίζει τις συνθήκεςπό τις οποίες μια εφεύρεση που βασίζεται σε βιολογικόλικό δύναται να απολαμβάνει προστασίας μέσω διπλώματος ευρεσιτεχνίας. Η οδηγία δεν έχει ωστόσο στόχο της να καθορίσει τις συνθήκεςπό τις οποίες μπορεί να διεξάγεται η έρευνα.

Ο σεβασμός της εθνικής ταυτότητας των κρατών μελών και της επικουρικότητας οδήγησαν τη συνθήκη για την Ευρωπαϊκή Ένωση να αφήσει στα κράτη μέλη το προνόμιο του νομοθέτη σε ηθικά θέματα.

Η Επιτροπή δεν μπορεί με κανένα τρόπο να παρεμποδίσει την ελευθερία των κρατών να καθορίζουν τις συνθήκεςπό τις οποίες επιθυμούν να προβαίνουν σε κανονιστική ρύθμιση της έρευνας. Ο ρόλος της Επιτροπής συνίσταται στηνποστήριξη μιας συζήτησης στον τομέα της ηθικής στο πλαίσιο του σεβασμού της ποικιλομορφίας των πολιτισμών μας και των ευαισθησιών μας στην Ευρώπη. Πρόκειται επίσης για έναν από τους στόχους για τον ευρωπαϊκό ερευνητικό χώρο.

Η Επιτροπή δεν διαθέτει πληροφορίες όσον αφορά ενδεχόμενες πιέσεις που ασκούνται στις βρετανικές αρχές.
ΓΡΑΠΤΗ ΕΡΩΤΗΣΗ P-2826/00

υποβολή: Dirk Sterckx (ELDR) προς την Επιτροπή

(4 Σεπτεμβρίου 2000)

Θέμα: Εγκατάσταση εργοστασίου κατασκευής μπετόν σε γεωργική ζώνη στην Πορτογαλία με ευρωπαϊκή ενίσχυση

Υπάρχουν φήμες ότι η πορτογαλική εταιρία σκυροδέματος Gonalves & Filhos, Lda έχει αγοράσει δασώδη φυσική έκταση μερικών εκταρίων από τον Δήμο Oliveira do Hospital. Πρόκειται για μια πολύ αξιολόγη οικολογική περιοχή η οποία διατίθεται κυρίως για τη γεωργία. Δεν εκπονήθηκε ποτέ έκθεση περιβαλλοντικών επιπτώσεων για το εν λόγω σχέδιο. Το δάσος έχει ήδη αποψιλωθεί και έχουν εν τω μεταξύ αρχίσει οι εργασίες ισοπέδωσης του χώρου.

Μπορεί να αναφέρει η Επιτροπή εάν έχειπόψη της το σχέδιο αυτό; Εάν όχι, μπορεί η Επιτροπή να ερευνήσει το εν λόγω ζήτημα; Εάν ναι, αληθεύει ότι για τηνλοποίηση του σχεδίου αυτού παρέχεται ευρωπαϊκή βοήθεια; Εάν ναι, δεν αντιβαίνει αυτό προς τους βασικούς κανόνες για τα διαρθρωτικά ταμεία οι οποίοι προβλέπουν ότι η χορήγηση ενίσχυσης πρέπει να συνδυάζεται με γενική και ενοποιημένη στρατηγική για αειφόρο ανάπτυξη, και τονίζουν επίσης ότι πρέπει να επιδιώκεται η βελτίωση της ποιότητας του περιβάλλοντος;

Απάντηση της κας Wallstrm εξ ονόματος της Επιτροπής

(6 Οκτωβρίου 2000)

Η οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1) δεν κατατάσσει ως ξεχωριστή κατηγορία έργων τις εταιρείες κατασκευής σκυροδέματος.

Γενικώς, ανάλογα με το ποια στοιχεία χρησιμοποιούνται για την κατασκευή του σκυροδέματος, όπως χρήση αμιάντου για την παραγωγή μαλακού σκυροδέματος, μια εγκατάσταση κατασκευής σκυροδέματος θα μπορούσε να γίνει εγκατάσταση επεξεργασίας και μετατροπής αμιάντου και προϊόντων που περιέχουν αμίαντο, η οποία θα μπορούσε να καλυφθεί από το παράρτημα Ι της οδηγίας 85/337/ΕΚ και, εν προκειμένω, απαιτείται εκτίμηση των περιβαλλοντικών επιπτώσεων (ΕΙΑ-Environmental Impact Assessment).

Μια άλλη περίπτωση είναι η κατασκευή ενός ολοκληρωμένου εργοστασίου (που περιλαμβάνει την παραγωγή πρώτωνλών και τη διαδικασία κατασκευής σκυροδέματος) δίπλα στην πηγή των πρώτωνλών. Ανάλογα με την περιβαλλοντική σημασία τέτοιου είδους δραστηριοτήτων, ενδεχομένως απαιτείται εκτίμηση των περιβαλλοντικών επιπτώσεων για την εξόρυξη ορυκτών.

Εντούτοις, η Επιτροπή δεν έχει στην διάθεσή της λεπτομερέστερες πληροφορίες σχετικά με το εν λόγω έργο, οι οποίες θα μπορούσαν να δικαιολογήσουν τέτοιου είδους συμπεράσματα.

Το έργο στο οποίο αναφέρεται το Αξιότιμο Μέλος του Κοινοβουλίου δεν λαμβάνει χρηματοδότηση από τα διαρθρωτικά ταμεία.

(1) ΕΕ L 175 της 5.7.1985.
ΓΡΑΠΤΗ ΕΡΩΤΗΣΗ E-1578/00

υποβολή: William Newton Dunn (PPE-DE) προς την Επιτροπή

(19 Μαΐου 2000)

Θέμα: Πειράματα για καρκινογόνες ιδιότητες σε τεχνητέςαλώδεις ίνες

Πληροφορήθηκα ότι κατά τα μέσα της δεκαετίας του 1990, η Επιτροπή διεξήγαγε πειράματα βιοανθεκτικότητας για διάστημα πέντε χρόνων, προκειμένου να εξακριβώσει την καρκινογένεση ή οιανδήποτε συναφή επίπτωση των τεχνητώναλωδών ινών, για παράδειγμα του πετροβάμβακα και τουαλοβάμβακα.

Έχουν καταστεί τα αποτελέσματα από τα συγκεκριμένα πειράματα γνωστά;

Απάντηση της κας Wallstrm εξ ονόματος της Επιτροπής

(5 Ιουλίου 2000)

Σε μια οδηγία της Επιτροπής του 1997(1) καθορίζεται η ταξινόμηση και η επισήμανση ορισμένων τεχνητώναλωδών ινών, ανάλογα με τις επικίνδυνες ιδιότητες που εμφανίζουν, συμπεριλαμβανομένων των δοκιμών ελέγχου της καρκινογένεσης. Όπως ορίζεται στο άρθρο 2 της οδηγίας κατά τη διάρκεια 5 ετών από τη θέση σε ισχύ της παρούσας οδηγίας, η Επιτροπή αξιολογεί τις επιστημονικές εξελίξεις και λαμβάνει μέτρα για την κατάργηση ή τροποποίηση της σημείωσης ΙΕ. Η σημείωση ΙΕ αφορά τις δοκιμές για τις πιθανές επιπτώσεις καρκινογένεσης που έχουν οι ίνες αυτές.

Η Επιτροπή εξακολουθεί να εφαρμόζει τη μέθοδο της αξιολόγησης των δοκιμών βιοπαραμονής με εισπνοή, την αποκαλούμενη μελέτη με μετρούμενη περίοδο 90 ημερών. Η αξιολόγησή της σημειώνει πρόοδο, σε συνεργασία μεταξύ του Ευρωπαϊκού Γραφείου Χημικών Ουσιών (ECB) του Κοινού Κέντρου Έρευνών, των συνδέσμων της βιομηχανίας ινών και ενός πασίγνωστου οίκου διεξαγωγής δοκιμών. Η πρώτη φάση δοκιμών θα οριστικοποιηθεί σε μερικούς μήνες από σήμερα. Οι περαιτέρω δοκιμές απόδειξης της βιοπαραμονής θα αξιολογηθούν στο άμεσο μέλλον, σε στενή συνεργασία με το ECB, τη βιομηχανία και διάφορα ιδρύματα διεξαγωγής δοκιμών.

Οι προαναφερόμενες δραστηριότητες θα έχουν ως αποτέλεσμα τη δημιουργία ενός συνολικού φάσματος εναρμονισμένων πρωτοκόλλων δοκιμών σχετικά με τις καρκινογόνους δυνατότητες των τεχνητώναλωδών ινών.

(1) Οδηγία 97/69/ΕΚ της 5ης Δεκεμβρίου 1997 για την εικοστή τρίτη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικινδύνων ουσιών, ΕΕ L 343 της 13.12.1997.